โบรกฯ ชี้งบฯ กลุ่มอสังหาฯหดตัว! มาตรการกระตุ้นไม่ชัดเจน-ยอดจองต่ำเป้า
โบรกฯ ชี้งบฯ กลุ่มอสังหาฯหดตัว! มาตรการกระตุ้นไม่ชัดเจน-ยอดจองต่ำเป้า!
โบรกฯ ชี้งบฯ กลุ่มอสังหาฯหดตัว! มาตรการกระตุ้นไม่ชัดเจน-ยอดจองต่ำเป้า!
31 ต.ค. 2562

บล.ทิสโก้ ระบุในบทวิเคราะห์ (31 ต.ค.62) โดยคาดการณ์ผลประกอบการกลุ่มอสังหาฯ เพิ่มขึ้น 12.5% จากไตรมาสก่อน แต่ลดลง 29% จากช่วงเดียวกันเมื่อปีก่อน โดยผลประกอบการที่เพิ่มขึ้นจากไตรมาสก่อนมาจากยอดที่อ่อนแอของ SPALI, SIRI และ LPN ในช่วงไตรมาส 2/62 โดยคาดว่าอัตรากำไรขั้นต้นจะเพิ่มขึ้นเป็น 33.7%
ขณะที่ SG&amp;A ต่อยอดขายจะลดลงหลังไม่มีการตั้งสำรองแรงงาน และการเปิดตัวที่ลดลง คาดว่ารายได้จะเพิ่มขึ้น 9% จากไตรมาสก่อนแต่ลดลง 20% จากช่วงเดียวกันเมื่อปีก่อน และผลประกอบการ 9M19F คิดเป็น 59% จากประมาณการทั้งปี
ปัจจัยหนุนภาครัฐไม่ชัดเจน
ทั้งนี้กังวลในกลุ่มผู้ประกอบการที่เน้นโครงการราคาต่ำกว่า 3 ล้านบาท เนื่องจากมาตรการกระตุ้นยังไม่มีตารางเวลาที่ชัดเจนกดดันผลประกอบการโดยรวม โดยที่มีเพียงมาตรการสนับสนุนสินเชื่อ ธอส. วงเงิน 5 หมื่นล้าน เท่านั้นที่เริ่มดำเนินงานแล้ว
ยอดจองช่วง 9 เดือนแรกคิดเป็น 60% ของเป้า
ทั้งนี้จากการเลื่อนการเปิดตัวทำให้ยอดจองใน 9 เดือนแรกของปี 62 คิดเป็นสัดส่วน 60% จากประมาณการทั้งปี และมีเพียง 4 รายที่มียอดจองเกิน 50% ของเป้า โดยยอดจองไตรมาส 2/62 ที่อ่อนแอมาจากมีวันหยุดมาก, การใช้ LTV,  และการเปิดตัวที่ต่ำ และคาดยอดจองในช่วงไตรมาส 3/62 อ่อนแอต่อ 10% จากไตรมาสก่อน และ 46% จากปีก่อน
โดยแนะนำให้ “ซื้อ” SPALI (22.60 บาท), AP (8.60 บาท), LH (12.40 บาท) และ QH (3.70 บาท)
 